ระเบียบกรุงเทพมหานครระเบียบกรุงเทพมหานครว่าด้วยหลักเกณฑ์การประกอบกิจการที่เป็นอันตรายต่อสุขภาพประเภทการจัดให้มีการแสดงดนตรี เต้นรำ รำวง รองเง็ง ดิสโก้เทค คาราโอเกะหรือการแสดงอื่นๆในทำนองเดียวกันพ.ศ.๒๕๔๘ โดยที่เป็นการสมควรกำหนดระเบียบกรุงเทพมหานคร ว่าด้วยหลักเกณฑ์การประกอบกิจการที่เป็นอันตรายต่อสุขภาพประเภท การจัดให้มีการแสดงดนตรี เต้นรำ รำวง รองเง็ง ดิสโก้เทค คาราโอเกะหรือการแสดงอื่นๆในทำนองเดียวกันอาศัยอำนาจตามความในมาตรา ๔๙ แห่งพระราชบัญญัติระเบียบบริหารราชการกรุงเทพมหานครพ.ศ. ๒๕๒๘ ประกอบกับข้อ ๗ ข้อ ๘ ข้อ ๙ และข้อ ๑๗ แห่งข้อบัญญัติกรุงเทพมหานคร เรื่องกิจการที่เป็นอันตรายต่อสุขภาพพ.ศ. ๒๕๔๔ ผู้ว่าราชการกรุงเทพมหานครจึงกำหนดระเบียบขึ้นไว้ดังต่อไปนี้ข้อ ๑ ระเบียบนี้เรียกว่า ระเบียบกรุงเทพมหานครว่าด้วยหลักเกณฑ์การประกอบกิจการที่เป็นอันตรายต่อสุขภาพ ประเภท การจัดให้มีการแสดงดนตรีเต้นรำ รำวง รองเง็ง ดิสโก้เทค คาราโอเกะ หรือการแสดงอื่นๆ ในทำนองเดียวกัน พ.ศ. ๒๕๔๘ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาข้อบังคับ ระเบียบ ประกาศ หรือคำสั่งอื่นใดในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ ในระเบียบนี้สถานประกอบการหมายความว่า สถานที่ประกอบกิจการที่เป็นอันตรายต่อสุขภาพประเภท การจัดให้มีการแสดงดนตรีเต้นรำ รำวง รองเง็ง ดิสโก้เทค คาราโอเกะ หรือการแสดงอื่นๆ ในทำนองเดียวกันข้อ ๕ ให้ปลัดกรุงเทพมหานครรักษาการตามระเบียบนี้และให้มีอำนาจออกคำสั่ง ประกาศ เพื่อปฏิบัติการให้เป็นไปตามระเบียบนี้หมวด๑ลักษณะของอาคาร ข้อ ๖ การออกแบบและการวางผังของอาคารต้องเหมาะสมต่อการป้องกันเสียงและความสั่นสะเทือนจากการประกอบการข้อ ๗ พื้นที่ประกอบการส่วนที่มีเสียงดังและความสั่นสะเทือนต้องเป็นอาคารที่ปิดมิดชิดและใช้วัสดุที่ป้องกันเสียงและความสั่นสะเทือนได้ข้อ ๘ บริเวณโดยรอบอาคาร ตัวอาคาร พื้น ผนัง เพดานโต๊ะและเก้าอี้ ต้องได้รับการดูแลให้สะอาดเป็นระเบียบ เรียบร้อยอยู่เสมอข้อ ๙ ต้องมีประตูเข้า-ออก ที่สูงไม่น้อยกว่า ๒ เมตรกว้างไม่น้อยกว่า ๑.๕ เมตร โดยขณะทำการต้องปิดไว้ตลอดเวลา แต่สามารถเปิดเข้าออกได้หมวด๒การควบคุมและป้องกันเสียงจากการประกอบการ ข้อ ๑๐ สถานประกอบการต้องจัดให้มีการป้องกันเสียงและความสั่นสะเทือนอย่างมีประสิทธิภาพไม่ก่อให้เกิดผลกระทบต่อสุขภาพหรือเป็นเหตุรำคาญแก่ผู้อยู่อาศัยใกล้เคียงข้อ ๑๑ ระดับเสียงภายในสถานประกอบการตลอดระยะเวลาทำการต้องมีค่าเฉลี่ยของระดับเสียงไม่เกิน ๙๐ เดซิเบลเอ มีค่าสูงสุด ณ เวลาใดเวลาหนึ่ง ไม่เกิน๑๑๐ เดซิเบลเอ และระดับเสียงที่ออกนอกสถานประกอบการ จะต้องไม่ก่อให้เกิดเหตุรำคาญ รบกวนประชาชนที่อยู่อาศัยใกล้เคียงข้อ ๑๒ ในระหว่างเวลาทำการ ต้องมีการหยุดหรือลดระดับเสียงจากการแสดงดนตรีหรือการเปิดเพลงหรือจากเครื่องกำเนิดเสียง หรือกิจกรรมอื่นที่ก่อให้เกิดเสียงดังมากเป็นระยะๆ เพื่อให้ผู้ใช้บริการได้พักจากการสัมผัสเสียงข้อ ๑๓ ต้องจัดให้มีบริการอุปกรณ์ป้องกันเสียงที่ได้มาตรฐานและสะอาดสำหรับผู้ใช้บริการเสมอเมื่อได้รับการร้องขอและผู้ดำเนินกิจการต้องติดประกาศ หรือให้ข้อมูลด้านวิธีการอื่นใด เพื่อให้ผู้ใช้บริการได้ทราบถึงการป้องกันการแก้ไข และการบรรเทาอันตรายที่อาจเกิดจากการได้ยินเสียงดังข้อ ๑๔ สถานประกอบการที่มีพื้นที่ตั้งแต่ ๑๐๐ ตารางเมตรหรือสถานประกอบการที่เคยก่อให้เกิดเหตุรำคาญเรื่องเสียง ต้องจัดให้มีเครื่องวัดระดับเสียงและแสดงผลการตรวจวัดผ่านทางจอแสดงผลเพื่อให้ผู้ใช้บริการได้ทราบถึงระดับเสียงในขณะนั้น และสามารถพิจารณาการป้องกันตัวเองได้หมวด๓การระบายอากาศ ข้อ ๑๕ ต้องจัดให้มีการระบายอากาศที่เพียงพอ โดยมีอัตราการระบายอากาศดังนี้สถานที่วิธีการระบายอากาศวิธีกล (อัตราการระบายอากาศไม่น้อยกว่าจำนวนเท่าของปริมาตรของห้องใน ๑ ชั่วโมง)วิธีใช้ระบบปรับอากาศ(ลูกบาศก์เมตร/ชั่วโมง/ตารางเมตร)๑. ห้องน้ำ ห้องส้วม ๒. ที่จอดรถที่อยู่ต่ำกว่าระดับพื้นดิน๓. ห้องปรุง ประกอบอาหาร๔. บริเวณที่นั่ง แสดงดนตรี เต้นรำ๔๔๒๔๑๒๑๐-๓๐๑๐ข้อ ๑๖ ในกรณีที่จัดให้มีเขตสูบบุหรี่ในบริเวณที่มีระบบปรับอากาศต้องจัดให้มีการระบายอากาศถ่ายเทหมุนเวียนระหว่างภายนอกอาคารกับภายในเขตสูบบุหรี่ไม่น้อยกว่า๕๐ ลูกบาศก์ฟุตต่อนาทีต่อคนหมวด๔ระบบการจัดแสงสว่าง ข้อ ๑๗ ต้องจัดให้มีความเข้มของแสงสว่างที่เหมาะสมดังนี้บริเวณพื้นที่ความเข้มของแสงสว่าง๑. พื้นที่ให้บริการ๑.๑ พื้นที่ให้บริการทั้งหมดในขณะเตรียมสถานที่ให้บริการ๑.๒ พื้นที่ให้บริการต่างๆ ในขณะเปิดให้บริการ เช่นส่วนแสดงดนตรีหรือมีเสียงดนตรี ส่วนเต้นรำและบริเวณที่นั่งฟังดนตรี๒. ห้องน้ำ ห้องส้วม๓. ห้องปรุง ประกอบอาหาร๔. ช่องทางเดินภายในอาคาร๕. ที่จอดรถไม่น้อยกว่า ๒๐๐ ลักซ์ให้มีแสงสว่างเพียงพอที่จะมองเห็นและจำหน้ากันได้ในระยะไม่น้อยกว่า ๑.๕ เมตรไม่น้อยกว่า ๑๐๐ ลักซ์ไม่น้อยกว่า ๓๐๐ ลักซ์ไม่น้อยกว่า ๕๐ ลักซ์ไม่น้อยกว่า ๕๐ ลักซ์ข้อ ๑๘ ในกรณีที่มีการใช้แสงเลเซอร์ ผู้ดำเนินกิจการต้องตรวจสอบจากผู้ผลิตหรือผู้ติดตั้งว่าแสงเลเซอร์ที่ใช้นั้นเป็นแสงเลเซอร์ที่ใช้สำหรับสถานบันเทิงเท่านั้น และต้องไม่ก่อให้เกิดอันตรายกับสายตาหมวด๕ระบบความปลอดภัย ข้อ ๑๙ ต้องจัดให้มีระบบป้องกันอัคคีภัยและจัดให้มีประตูหรือทางออกหรือทางหนีไฟแยกต่างหากจากประตูเข้าออกปกติเพียงพอกับจำนวนคนที่อยู่ภายในสถานประกอบการ สามารถออกได้โดยสะดวกหากมีเหตุฉุกเฉินเกิดขึ้นไม่มีสิ่งกีดขวาง มีแสงสว่างเพียงพอ และมีป้ายหรือเครื่องหมายแสดงที่ชัดเจน รวมทั้งต้องมีระบบไฟฟ้าฉุกเฉินที่ไม่ใช้กำลังไฟฟ้าจากระบบปกติเมื่อระบบปกติขัดข้องข้อ ๒๐ ต้องติดตั้งเครื่องดับเพลิงแบบมือถือตามชนิดและขนาดที่กำหนดจำนวน ๑ เครื่องต่อพื้นที่ไม่เกิน ๑๐๐ ตารางเมตร และติดตั้งกระจายในพื้นที่ประกอบการตามความเหมาะสมโดยต้องติดตั้งให้ส่วนบนสุดของตัวเครื่องสูงจากระดับพื้นอาคารไม่เกิน ๑.๕ เมตร ในบริเวณที่สามารถเห็นได้ชัดเจนและสะดวกในการใช้สอยรวมทั้งต้องอยู่ในสภาพพร้อมใช้ได้ตลอดเวลา กรณีที่มีการประกอบการหลายชั้นต้องมีเครื่องดับเพลิงทุกชั้นชนิดของเครื่องดับเพลิงขนาดบรรจุ๑. โฟมเคมี๒. ก๊าซคาร์บอนไดออกไซด์๓. ผงเคมีแห้ง๔. เฮลอน (HALON ๑๒๑๑)ไม่น้อยกว่า ๑๐ ลิตรไม่น้อยกว่า ๔ กิโลกรัมไม่น้อยกว่า ๔ กิโลกรัมไม่น้อยกว่า ๔ กิโลกรัมข้อ ๒๑ ต้องควบคุมมิให้ผู้ใช้บริการเข้าไปในสถานประกอบการมากจนทำให้เกิดความแออัดจนเกินไปข้อ ๒๒ ต้องจัดให้มีระยะห่างที่เหมาะสมระหว่างโต๊ะเก้าอี้ เพื่อความสะดวกต่อการสัญจรและความปลอดภัยภายในสถานประกอบการหมวด๖ห้องส้วมที่ปัสสาวะ และอ่างล้างมือ ข้อ ๒๓ ต้องจัดให้มีห้องส้วมที่ถูกสุขลักษณะ แยกเพศชายหญิงและมีสัญลักษณ์แสดงอย่างชัดเจนข้อ ๒๔ ต้องจัดให้มีห้องส้วม ที่ปัสสาวะ และอ่างล้างมือไม่น้อยกว่าเกณฑ์ที่กำหนด คือ ต้องจัดให้มีห้องส้วมสำหรับผู้ชาย จำนวน ๑ ที่ ที่ปัสสาวะ๒ ที่ อ่างล้างมือ ๑ ที่ ห้องส้วมสำหรับผู้หญิง๒ ที่ อ่างล้างมือ ๑ ที่ ต่อพื้นที่อาคารทุกๆ ๒๐๐ ตารางเมตร เศษของพื้นที่ให้คิดเป็น ๒๐๐ ตารางเมตรข้อ ๒๕ สถานประกอบการที่มีการประกอบการหลายชั้น ต้องจัดให้มีห้องส้วมที่ปัสสาวะและอ่างล้างมือในชั้นต่างๆ ตามความจำเป็นและเหมาะสม แต่ต้องมีทุกชั้นข้อ ๒๖ ห้องส้วมต้องมีพื้นที่ไม่น้อยกว่า ๐.๙๐ ตารางเมตรและความกว้างภายในไม่น้อยกว่า ๐.๙๐ เมตร ความสูงไม่น้อยกว่า ๑.๘๐ เมตร กรณีที่ห้องส้วมและห้องน้ำอยู่ห้องเดียวกันต้องมีพื้นที่ภายในไม่น้อยกว่า ๑.๕๐ ตารางเมตรข้อ ๒๗ ห้องส้วมและที่ปัสสาวะ ต้องเป็นระบบบำบัดสิ่งปฏิกูลที่ถูกต้องตามหลักสุขาภิบาลและใช้วัสดุที่ทำความสะอาดง่ายและต้องได้รับการดูแลรักษาความสะอาดอย ู ่เสมอหมวด๗เบ็ดเตล็ด ข้อ ๒๘ สถานประกอบการที่เป็นสถานที่จำหน่ายอาหาร หรือมีการปรุงประกอบ หรือจำหน่ายอาหารและเครื่องดื่ม ต้องปฏิบัติตามหลักเกณฑ์ที่กำหนดไว้ในข้อบัญญัติกรุงเทพมหานครว่าด้วยสถานที่จำหน่ายอาหารและสถานที่สะสมอาหารและกฎหมายอื่นที่เกี่ยวข้องด้วยข้อ ๒๙ สถานประกอบการที่จัดตั้งขึ้นก่อนวันที่ระเบียบนี้มีผลใช้บังคับให้ผู้ดำเนินกิจการปรับปรุงสถานประกอบการให้เป็นไปตามระเบียบนี้ ภายในระยะเวลาหนึ่งร้อยแปดสิบวันนับแต่วันที่ระเบียบนี้ มีผลใช้บังคับ ยกเว้นกรณีการจัดให้มีห้องส้วม ที่ปัสสาวะ และอ่างล้างมือทุกชั้นตามข้อ ๒๕ ให้ปรับปรุงให้แล้วเสร็จภายในระยะเวลาสองปี และเมื่อพ้นกำหนดเวลาดังกล่าวให้เจ้าพนักงานท้องถิ่นดำเนินการตามอำนาจหน้าที่อย่างเคร่งครัดต่อไปประกาศณ วันที่ ๗ พฤศจิกายน พ.ศ. ๒๕๔๘อภิรักษ์โกษะโยธินผู้ว่าราชการกรุงเทพมหานครพชร/ผู้จัดทำ๑๐มกราคม ๒๕๔๙[๑] ราชกิจจานุเบกษาเล่ม ๑๒๒/ตอนที่ ๑๒๖ ง/หน้า ๗๘/๒๙ ธันวาคม ๒๕๔๘